b'\n_START_ARTICLE_\nChristoph Harting\n_START_SECTION_\nUra\n_START_PARAGRAPH_\nHarting sijoittui viidenneksi alle 23-vuotiaiden EM-kilpailuissa 2011. H\xc3\xa4n oli mukana vuoden 2013 MM-kilpailuissa Moskovassa, jossa h\xc3\xa4n j\xc3\xa4i karsintaan heitetty\xc3\xa4\xc3\xa4n 62,28. Vuonna 2015 h\xc3\xa4n voitti Saksan mestaruuden ja sijoittui kahdeksanneksi Pekingin MM-kilpailuissa tuloksella 63,94. Amsterdamin EM-kilpailuissa 2016 h\xc3\xa4n oli nelj\xc3\xa4s. Vuoden 2016 kes\xc3\xa4olympialaisissa Rio de Janeirossa Harting voitti kultaa uudella enn\xc3\xa4tystuloksellaan 68,37 tuoden kiekonheiton olympiakullan Hartingin perheeseen toisen kerran per\xc3\xa4kk\xc3\xa4in. H\xc3\xa4n voitti Saksan mestaruuden 2018. Berliinin EM-kilpailuissa 2018 h\xc3\xa4n j\xc3\xa4i karsinnassa ilman tulosta.\n_START_SECTION_\nMuuta\n_START_PARAGRAPH_\nHartingin isoveli Robert Harting on kiekonheiton olympiavoittaja, maailmanmestari ja Euroopan-mestari. Christoph Harting on syntynyt viisi kuukautta ennen Saksan j\xc3\xa4lleenyhdistymist\xc3\xa4. H\xc3\xa4n ty\xc3\xb6skentelee siviiliss\xc3\xa4 poliisina.'